Diari Oficial de la Generalitat Valenciana


Sumari del DOGV 4785, del 29-06-2004 (2004/6463)

Informació pública de l'aprovació del projecte d'urbanització de la unitat d'execució BAM 1, 2, 4, 5, 13 i 14.
--------------------------------------------------------------------------------------------------------------

### Dades del document

Número de DOGV
:   4785

Data del DOGV
:   29-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6463


Organisme emissor
:   Ajuntament de Xàbia

Tipus de document
:   Anunci

Informació pública de l'aprovació del projecte d'urbanització de la unitat d'execució BAM 1, 2, 4, 5, 13 i 14. [2004/F6463]
  
El regidor delegat d'Urbanisme, en data 29 d'abril de 2004, ha dictat la resolució següent:
  
«Resolució número 664/2004. Atés l'expedient que es tramita per a l'aprovació del projecte d'urbanització de la unitat d'execució BAM 1, 2, 4, 5, 13 i 14, presentat per Emilio Luaces Vázquez, en data 10 de març de 2004, número de registre d'entrada 3.370, a què s'adjunta el projecte modificat subscrit per l'arquitecte i degudament visat, així com abonades les corresponents taxes per tramitació d'este.
  
Vist que el Ple de la corporació en data 27 de novembre de 2003 va acordar:
  
a) Aprovar el programa de la unitat d'execució BAM 1, 2, 4, 5, 13 i 14, i adjudicar la condició d'agent urbanitzador a la mercantil Soluciones Inmobiliarias de Jávea, SL.
  
b) Aprovar l'estudi de detall.
  
c) Aprovar l'avantprojecte d'urbanització supeditat a les condicions que en l'acord esmentat s'assenyalaven.
  
Vist l'informe emés per Jaume Roqueta i Alcaraz, arquitecte tècnic municipal, de 20 de gener de 2004, conformat per Enric Morera i Esteve, favorable a la documentació presentada, sense perjuí de la necessària autorització prèvia de la Diputació d'Alacant, titular de la carretera CV-742, per a aquelles infraestructures que l'afecten.
  
I tenint en compte la previsió de l'article 53 de la Llei Reguladora de l'Activitat Urbanística, que assenyala que els projectes d'urbanització per a actuacions integrades se sotmetran al procediment d'aprovació propi dels programes, establit en els articles 46 i concordants de la Llei Reguladora de l'Activitat Urbanística, que disposen que se sotmetran a informació al públic mitjançant la publicació d'edictes en el Diari Oficial de la Generalitat Valenciana, tauler d'edictes de l'ajuntament i periòdic durant el termini de 20 dies. Així com remissió d'avís als titulars cadastrals i restants interessats que figuren en l'expedient. En el mateix sentit l'article 136.2n i concordants del Reglament de Planejament de la Comunitat Valenciana.
  
Vist l'informe jurídic favorable emés pel lletrat assessor d'urbanisme, Alberto Tur Cruañes, de data 26 d'abril de 2004.
  
En virtut de les facultats que em conferix la resolució d'Alcaldia número 1.079, de data 17 de juny de 2003, sobre delegació d'atribucions, i en la meua qualitat de regidor delegat d'Urbanisme, resolc:
  
Primer. Sotmetre a informació pública, durant el termini de 20 dies, el projecte d'urbanització de la unitat d'execució BAM 1, 2, 4, 5, 13 i 14, mitjançant la publicació dels corresponents edictes.
  
Segon. Ordenar la remissió d'avís als titulars cadastrals i a aquells titulars de drets que pogueren quedar afectats.»
  
Cosa que es fa pública perquè se'n prenga coneixement general.